Helsedirektoratet innførte et forbud mot all organisert idrettsaktivitet og alle idrettsarrangementer fra 12. mars klokken 18: Hopprennene i Raw Air 2020, som inntil da hadde blitt avviklet uten publikum, ble avbrutt før rennet i Granåsen skisenter 12. mars. Finnmarksløpet i klassen over 1200 km ble avbrutt 12. mars da hundespannene kom til Levajok, der det var 200 km igjen. Det ble da heller ikke kåret norgesmester i langdistanse hundekjøring. Alle skirenn resten av sesongen ble avlyst, deriblant NM på ski 2020, hoppøvelsene og del to av langrennsøvelsene, og Norgesmesterskapet i alpint som skulle vært arrangert 23.–29. mars. EM-kvalifiseringskampen (playoff) mellom og som skulle vært spilt på Ullevaal stadion 26. mars ble utsatt. Starten på fotballsesongen 2020 ble utsatt. Holmenkollstafetten, som skulle vært arrangert 9. mai, ble avlyst. Landsskytterstevnet 2020 som skulle vært arrangert på Elverum 7.–14. august, ble avlyst. TineStafetten for rundt 110 000 barn på ca. 300 skoler, som skulle vært arrangert 12. mai, ble avlyst. Styrkeprøven 2020 som skulle gå fra Trondheim til Oslo 19.–21. juni, ble avlyst. Norgesmesterskapet i fotball for menn 2020 ble avlyst.